google/wiki40b huggingface dataset:
Aust-Agder bibliotek og kulturformidling

Aust-Agder bibliotek og kulturformidling (AAbk) er Aust-Agder fylkeskommunes fylkesbibliotek og fylkeskommunens kulturvirksomhet rettet mot barn og unge. Den kulturelle skolesekken er den mest omfattende delen av kulturvirksomheten med rundt 1000 forestillinger i året.
I tillegg kommer Ungdommens kulturmønstring, Rikskonsertene og dessuten Kulturnett Aust-Agder. Randi Nilsen er leder for virksomheten som har ca 12 årsverk som fordeler seg ca 50/50 på fagområdene bibliotek og kulturformidling. Virksomheten har altså to hovedoppgaver; rådgivende instans for folkebibliotek og for skolebibliotek i videregående skole og distribusjon og produksjon av kunst- og kulturformidling. Dette er en blanding av lovpålagte oppgaver, oppgaver tildelt av fylkeskommunen og mer kortvarig og prosjektbasert arbeid.
Et eksempel på det siste, er at AAbk 27. juli 2012 arrangerte historiens første NM i litteraturformidling i Arendal kulturhus. AAbk har også inngått et samarbeid med Aust-Agder Turistforening kalt «Barnas fjellbibliotek» der målet er å utstyre samtlige av foreningens hytter med små bibliotek med faktabøker om naturen rundt hyttene og bøker egnet for høytlesning.
Den kulturelle bæremeisen i Aust-Agder er en prøveordning i regi av Aust-Agder fylkeskommune og distribueres av AAbk. Den kulturelle bæremeisen er et tilbud til førskolebarn, etter modell av Den kulturelle skolesekken og Barnehagekonsertene. Kommunene får tilbud om forestillinger innenfor scenekunst og litteratur, og forestillingene gjennomføres hovedsakelig i barnehager. Den kulturelle bæremeisen har foreløpig vært et treårig pilotprosjekt i perioden 2012-2014, men gjennomføres også i 2015.
Blant AAbks tidligere tilbud er Kulturkort for ungdom (med statstilskudd), som ble lansert som et prøveprosjekt fra 2009, og deretter var i drift fra 2011 til ordningen ble nedlagt 1. januar 2015.
Frank Hovland

Karriere

Hovland startet tidlig å spille med ulike rockeband som Program 81/82, «Avenue Talk» og «Spastisk Ekstase» i Bergen. Med «Avenue Talk» var han oppvarmingsband for a-ha på deres norgesturné i 1987.
Han har i en årrekke samarbeidet med Mads Eriksen som fast bassist og plateprodusent, og har etterhvert også spilt med Chris Tompson. I 2007 ga han ut albumet Mad & Hungry  med Magnar Bernes og Mads Eriksen. I 2009 turnerte han med Ronni Le Tekrø, Terje Rypdal og Mads Eriksen (N3) «E.X.P»/«Group», kompet han sammen med Gunnar Bjelland og Paolo Vinaccia.
Kit Carson

Bakgrunn

Han stakk av hjemmefra da han var 15 år gammel. I 1826 ble Carson med et vogntog mot vest langs Santa Fe Trail. Her tok han videre nord opp til Taos), og der arbeidet han som kokk.

Mountain Man

Mellom 1828 og 1840 brukte han Taos som en base for sine mange ekspedidjoner i fjellene som blant annet gikk til Californias Sierra Nevada og Rocky Mountains.
I 1842 tok Carson til Missouri, hvor han møtte John C. Frémont på en floddamper på Missouri River. De følgende år etter var han også guide til ekspedidjoner mot Oregon, California og en del av Rocky Mountains.

Folkehelt

Carson ble en amerikansk folkehelt allerede som veiviser for Fremonts oppdagelsesreiser, og fungerte snart som helt i oppdiktede historier som ble publiseres i østkystens billiglitteratur. Han spilte også en mindre rolle i California under den meksikanske krig]. Senere ble han rancheier i New Mexico og på tiden for den amerikanske borgerkrigs utbrudd var han indianeragent for navajoindianerne.

Navajoopprøret

Navajorene forsøkte å dra fordel av at den regulære amerikanske armé var trukket tilbake fra territoriet og fikk tikl opprør for å vinne tilbake sine forne rettigheter og sin forne livsstil utenfor reservatenes trange grenser. Carson ble konstituert som oberst og sjef for et frivillig kavalleriregiment i 1861. Hans oppdrag var å føre navajoene til Bosque Redondo-reservatet. Da navajoene nektet, begynte Carson en økonomisk krigføring, som gikk ut på å ødelegge deres buskap og deres avlinger. Hans styrker angrep også navajobyer og drepte mennesker som ikke rakk å flykte unna. Krigføringen tvang navajoene til å vende tilbake til reservatet. Han fikk dem til å gå fra Arizona til Fort Sumner i New Mexico. Denne lange vandretur på 480 km er også kjent som «The Long Walk».  I 1864 hadde omkring åtte tusen navajoer vendt tilbake, mens like mange fortsatt befant seg utenfor.

Brigadegeneral

For sin innsats ble Carson tildelt brigadegenerals «navn, heder og verdighet» i 1865. Han var trolig den eneste høyere offiser i den amerikanske armé som ikke kunne lese eller skrive annet enn sitt eget navn. I 1866 flyttethan til Colorado, der han fikk kommandoen over Fort Garland.

Ettermæle

Byenn Carson City i delstaten Nevada er oppkalt etter ham, likesom byen Kit Carson i delstaten California.
Audrys Juozas Bačkis

Bakgrunn

Han ble født i en diplomatfamilie i Litauen. Faren var Stasis Bačkis og moren lærerinnen Ona Galvydaitė-Bačkienė. Familien ble tvunget til å bli i Vesten etter annen verdenskrig på grunn av den sovjetiske okkupasjonen av hjemlandet. 
Audrys Juozas Bačkis studerte ved katolske skoler i Frankrike og fikk sin presteutdannelse i Frankrike og ved det pavelige universitet Gregoriana i Roma.

Prest

Han ble presteviet i 1961. En tid drev han pastoralt arbeid for litauere i USA før han trådte inn i det pavelige diplomati og fikk diplomatutdannelse i Roma. 
Etter utdannelsen ble han postert ved de pavelige nuntiaturer (ambassader) på Filippinene (1964–65), i Costa Rica (1965–67), Tyrkia (1967–70) og Nigeria (1970–73). Fra 1973 arbeidet han ved Statssekretariatet i Vatikanet, hvor han tjenestegjorde i annen seksjon for relasjoner med statene. Han hadde ansvaret for spørsmål som angikk internasjonale organisasjoner, fred og nedrustning. I 1979 ble han visesekretær i Statssekretariatets annen seksjon for relasjoner med statene.

Erkebiskop

Han ble utnevnt til nuntius i Nederland og til titularerkebiskop av Meta i 1988. 
Audrys Juozas Bačkis ble erkebiskop av Vilnius 24. desember 1991 (tiltrådte i mars 1992).

Kardinal

Den 21. februar 2001 ble han kreert til kardinal.

Utmerkelser

Bačkis ble i 1997 utnevnt til kommandør av Den Kongelige Norske Fortjenstorden.
Rødgumpspinner

Utseende

En middelsstor (vingespenn 25 – 44 mm) spinner, helt hvit bortsett fra at bakkroppsspissen er rødgul og at hannen har et par brunlige flekker ved forvingens bakhjørner. Kroppen er kledt med lange, men nokså spredte, hvite hår som virker ganske rufsete. Antennene er fjærformede hos begge kjønn, mye bredere hos hannen enn hos hunnen. Bakkroppen er ganske slank hos hannen, tykk hos hunnen. Vingene er avrundede, hos hunnen helt hvite. Hannen har noen små, brunlige flekker ved forvingens bakhjørner. Larven er mørk, med hvite vorter langs ryggens sider og en dobbel, rødoransje stripe midt på ryggen. Den er kledt med kvaster av lange, mørke børster.

Levevis

Rødgumpsspinneren finnes i varme, lysåpne løvskoger, i hager og parker, i den nordlige delen av utbredelsen nesten utelukkende ved kysten og ved store innsjøer. Bestandene kan variere kraftig fra år til år. Larvene lever på busker og løvtrær, mest i rosefamilien (Rosaceae) og pilefamilien (Salicaceae). I Norden er vanlige vertsplanter slåpetorn, kirsebær, epletrær, hegg, hagtorn og vier-arter. De voksne spinnerne flyr om natten i juli – august, og særlig hannene kommer gjerne til lys. Om dagen hviler de på undersiden av blader eller på kvister, de piperenser-aktige frambeina stikker da fram i V-form. Etter parringen legger hunnen 150 – 250 egg på undersiden av vertsplantens blader, og dekker dem med de rødgule hårene (analull) fra bakkroppsspissen. Larvene overvintrer som ganske unge larver og fullfører utviklingen neste vår.

Irriterende hår

Både larver, kokonger og de voksne sommerfuglene er kledt med løstsittende hår som kan forårsake hudirritasjoner hos følsomme personer. Dette kan bli særlig problematisk om mange av disse spinnerne har blitt lokket inn i hus av lys som har stått på om natten.

Utbredelse

Arten finnes i det meste av Europa, utenom de nordligste delene, og videre østover gjennom Russland til Kina, Korea og Japan. Den er også funnet noen få ganger i Nord-Amerika, men dette dreier seg etter alt å dømme om innførte eksemplarer, og det ser ikke ut til at den har klart å etablere seg her. I Norge er den bare registrert tre ganger, fra henholdsvis Bærum, Arendal og Mandal.
Korora (operativsystem)

Korora, tidligere kalt Kororaa, er en tidligereLinux-distribusjon som var basert på Fedora. Opprinnelig var Kororaa navnet på en måte å installere Gentoo Linux ved bruken av et skript i stedet for manuell konfigurasjon. Navnet er avledet av det maoriske ordet «kororā», som betyr «liten pingvin».
Korora som et Fedora-derivat ble lansert 31. mai 2011. Siste versjon er 22 fra 2. august 2015.
Charles Dance

Biografi

Dance ble født i Redditch i Worcestershire, som sønn av kokken Eleanor og ingeniøren Walter Dance. Han gikk på Widey Technical School for Boys i Crownhill. Han var klar for en karriere innenfor grafisk design etter han ble uteksaminert fra Plymouth College of Art før han gikk over til skuespill.

Karriere

Dance var medlem av Royal Shakespeare Company på 1970-tallet og var i mange av deres produksjoner i London og Stratford-upon-Avon. Han gikk tilbake til Royal Shakespeare Company for hovedrollen som Coriolanus på Stratford-upon-Avon i Newcastle i 1989, og senere the Barbican Theatre i 1990. Han mottok mye heder og fikk  Critics' Circle Best Actor prisen for sin rolle som C. S. Lewis i William Nicholsons Shadowlands i 2007.

TV og film

Dance ble først kjent på tv i 1974 i BBC-serien Fader Brown som Commandant Neil O'Brien i epsioden "The Secret Garden", men han ble best kjent ti år senere da han spilte den store rollen som Guy Perron i The Jewel in the Crown (Granada Television, Christopher Morahan 1984), en adapsjon av Paul Scotts romaner som også ga Geraldine James and Art Malik anerkjennelse. Han var også med i flere britiske tv-serier, som blant annet Murder Rooms, Randall & Hopkirk, Rebecca, The Phantom of the Opera, Fingersmith og Bleak House (som ga han en Emmy-nominasjon). Han spilte også Guy Spencer, en pro-Hitler propagandist, og hadde en rolle som Dr. Maltravers i ITV's drama Trinity.
Dance hadde også en gjesteopptreden i BBCs Merlin som the Witchfinder Aredian, og som seg selv i den tredje sesongen av Jam & Jerusalem. Han spilte rollen som Havelock Vetinari i 2010 Sky adapsjonen av Terry Pratchett's Going Postal. Han spilte også rollen som Tywin Lannister i HBO's Game of Thrones, en serie basert på George R.R. Martin's  en sang om is og ild. 
Den 30. juni 2013 dukket Dance opp blant andre kjendiser i en episode av BBCs Top Gear segment "Star in a Reasonably Priced Car" som Vauxhall Astras debut.

Manusforfatter og regissør

Dances film som manusforfatter og regissør var filmen Ladies in Lavender (2004), som hadde med de velkjente britiske skuespillerinnene Judi Dench og Maggie Smith. I 2009, regisserte han sin egen adapsjon av Alice Thomas Elliss The Inn at the Edge of the World.

Privatliv

Dance giftet seg med Joanna Haythorn i 1970. De hadde to barn sammen. Etter at ekteskapet deres endte i 2004, hadde han et kort forhold med skuespillerinnen Sophia Myles som var 34 år yngre.
Han forlovet seg med Eleanor Boorman i september 2010. De fikk en datter sammen, Rose, i mars 2012.

Utmerkelser

Dance ble utnevnt til offiser (OBE) i Order of the British Empire 17. juni 2006.
Afrikalekene

De panafrikanske leker, også kalt afrikalekene eller allafrikanske leker, er en regional multisportkonkurranse som avholdes hvert fjerde år. De organiseres av Association of National Olympic Committees of Africa (ANOCA). Alle deltakende nasjoner må være fra det afrikanske kontinentet. 
De første panafrikanske leker ble arrangert i 1965 i Brazzaville i Kongo. Den internasjonale olympiske komité, IOC, anerkjente offisielt lekene som en kontinental flersportkonkurranse, sammen med Panamerikanske leker og Asialekene.

Historie

Den moderne olympiadens far, Pierre de Coubertin, hadde ideen til de panafrikanske leker allerede i 1920. Kolonimaktene som hadde kolonisert Afrika i denne perioden var skeptisk til denne ideen, fordi de var redde for at det samlende aspektet ved sport ville bidra til at afrikanske land ville kreve sin uavhengighet. 
Det ble gjort forsøk på å arrangere slike leker i Alger i Algerie i 1925 og i Alexandria i Egypt i 1928, men til tross for en betydelig innsats fra arrangørene ble det ikke noe av lekene. IOCs første afrikanske medlem, den greskfødte egyptiske sprinteren Angelo Bolanaki, donerte penger til å bygge et stadion, men det skulle likevel ta tre årtier før lekene var i gang. 
Tidlig på 60-tallet organiserte fransktalende afrikanske land Vennskapslekene (Friendship Games). Lekene ble avholdt på Madagaskar i 1960, deretter Elfenbenskysten i 1961. De tredje lekene skulle avholdes i Senegal i 1963. Men, før disse lekene var ferdig planlagt møttes de afrikanske Ungdoms- og sportsministerne i Paris i 1962, der de døpte om lekene til Panafrikanske leker (Pan African Games). Lekene ble offisielt anerkjent av IOC som likeverdig med andre kontinentale leker, som Asialekene og de Panamerikanske leker
I juli 1965 ble de første lekene arrangert i Brazzaville i Kongo. Ca 2.500 utøvere fra 30 land deltok. Egypt vant medaljefordelingen sammenlagt. 
I 1966 ble SCSA (Supreme Council of Sport in Africa) dannet i Bamako; denne står som ansvarlig organisasjon for alle panafrikanske leker. De andre lekene ble tildelt Mali i 1969, men et militærkupp gjorde at lekene måtte kanselleres. Lagos i Nigeria overtok som arrangør i 1971, og de ble endelig arrangert i 1973 etter biafrakrigen. 
I 1977 ble de tredje lekene planlagt å arrangeres i Algerie, men av tekniske årsaker ble de utsatt et år, og ble arrangert i 1978. Også senere leker ble utsatt; de fjerde lekene skulle arrangeres i Kenya i 1983, men ble først utsatt til 1985, og ble til slutt arrangert i Nairobi i 1987. 
Siden dette har de fulgt en fireårssyklus, på samme måte som de olympiske leker.
Christian Bassogog

Landslaget

Han ble tatt ut i Kameruns tropp til FIFA Confederations Cup 2017 i Russland.
Alteren

Alteren er et tettsted og et forsted til Mo i Rana i Rana kommune. Fylkesvei 810 passerer forbi stedet. Alteren har også veiforbindelse til Grotnes på sørsiden av Langvatnet.
Forstedet har en egen barneskole, et musikkorps, et ungdomslag (UL Daggry) og et skytterlag (Alteren skytterlag stiftet 2. mars 1947). Bebyggelsen på Alterneset består for det meste av private boliger.
Alteren har samme postnummer (8616) som Båsmoen.
Dan Kissel

Karriere

Kissell startet å spille ishockey som 4-åring, deltok i en Triple A-turnering i Toronto som 8-åring, og når han var 11 år fikk han et nytt par skøyter og deltok i en konkurranse i Ontario.
På high school spilte Kissell mot Jonathan Toews i en turnering hvor han selv ble kåret til den mest verdifulle spilleren (MVP).
Kissell fikk råd av en medspiller ved University of Notre Dame om å flytte til Norge og signerte for GET-ligaklubben Stavanger Oilers før 2012/13-sesongen.
Promille

Promille betyr tusendel eller per tusen. Én promille er altså én tusendel av en gitt mengde. Eksempelvis vil én promille av 1 000 være 1, én promille av 10 000 være 10 osv. Promille er en tiendedel av prosent, og blir representert ved tegnet ‰ (HTML-kode for tegnet er &permil; eller &#8240;).
Abdullah Gül

Privatliv

Abdullah Gül ble født i Kayseri 29. oktober 1950. Hans mor er Adeviye Gül og hans far Ahmet Hamdi Gül..
Den 20. august 1980 giftet Abdullah Gül seg med sin da 15 år gamle kusine Hayrünnisa Özyurt (født 1965).
Paret har tre barn; to sønner kalt Mehmet Emre og Ahmet Münir og en datter kalt Kübra. Gül er er fan av fotballklubben Beşiktaş J.K..
Operation Charioteer

Operation Charioteer var en serie på 18 atomprøvesprengninger utført ved Nevada Test Site i 1985 and 1986. Denne operasjonen var etterfølgeren til Grenadier og forgjengeren til Operation Musketeer.
Pollenvarsel

Pollenvarsel, medisinsk pollenanalyse, er et varsel om forventet konsentrasjon av allergifremkallende pollen i luften. Varselet er ment å hjelpe pollenallergikere til å kunne ta nødvendige forholdsregler.
Syng med og syng selv

Syng med og syng selv er et musikkalbum med Terje Formoe sin figur Kaptein Sabeltann, utgitt i 1997.
Friidrett under Middelhavslekene 1951

Friidrett under Middelhavslekene 1951. Friidrett var en av tretten sporter under de første Middelhavslekene som ble arrangert i Alexandria i Egypt i perioden 5. oktober til 20. oktober 1951. Det ble konkurrert i 23 øvelser i friidrett, kun for menn. Frankrike ble beste nasjon med ni gullmedaljer foran Italia med seks.
Makalu Air

Makalu Air Pvt.Ltd er et  flyselskap med base på Nepalgunj Airport i Nepal. Selskapet ble dannet i 2009 og fikk driftstillatelse (AOC) av Nepals luftfartsmyndigheter. Makalu Air utfører charterflyvninger med passasjerer og frakt.
Brattahlíð

Brattahlíð (Brattahlid, Brattalid) var Eirik Raudes gård ved Eriksfjorden på Grønland. Boplassen ligger i den nåværende grønlandske byen Qassiarsuk.
Den norsk-islandske vikingen Eirik Raude slo seg omkring 985 ned på Brattahlidsletten ved den sydgrønlandske fjorden som senere ble oppkalt etter ham, og etablerte her Brattahlid i Austerbygd. Andre seilte lenger nordvest og grunnla Vesterbygd ved Godthåbsfjorden som den første nordiske bosettingen på Grønland.
Gårdanlegget ble utgravd på 1920-tallet under ledelse av de danske arkeologene Poul Nørlund og Aage Roussell, og Tjodhildkirken som hørte til gården ble utgravd på 1960-tallet. Kirken var beskjedne 2 x 3,5 meter. I år 2000, i anledning 1000-årsfestlighetene, ble Tjodhildkirken gjenoppbygd, litt bortenfor der den opprinnelig stod.
Kasaker

Kasakene er et tyrkisk folk fra de nordlige delene av Sentral-Asia. Befolkningen er størst i Kasakhstan, men de finnes også i stort antall i Usbekistan, Kina, Russland og Mongolia. Ordet er av samme opphav som det kosakkene er oppkalt etter, nemlig det tyrkiske Qazaq som betyr «uavhengig» eller «fri». Kasakene begynte å bruke dette navnet på 14- eller 1500-tallet. Det finnes også en annen teori på navneopphavet, nemlig «den hvite gåsa», der Qaz betyr «gås» og aq betyr «hvit». I denne teorien blir navnet knyttet opp mot en legende, der en hvit gås flyr over de store sentralasiatiske steppene, og blir fruktbar av solens stråler og føder den første kasak. Men teorien har en svakhet, da tyrkerne setter adjektivet før substantivet, slik at hvit gås ikke skulle blitt «qazaq», men «aqqaz».
De er regnet med i Folkerepublikken Kina som en offentlig anerkjent nasjonal minoritet.

Kultur

Kasakene er et steppefolk som har befolket de enorme områdene mellom Sibir og Svartehavet. De har vært erobret først av mongoler fra øst og tyrkere fra vest, siden også av russere fra nord. De har likevel langt på vei klart å opprettholde sitt levesett. Språket er en del av den tyrkiske språkgruppen. Kasakhisk er hovedspråket, men kasakene snakker også usbekisk i Usbekistan, kirgisisk i Kirgisistan, tatarspråk i deler av Russland og andre områder med tatarer, turkmensk i Turkmenistan, og flere andre. Som de fleste tyrkiske språk skiller ikke kasakhisk mellom lange og korte vokaler.
Det kasakhiske skriftspråket har vært preget av skiftende regimer i områdene kasakene har levd. De første tekstene er på arabisk, siden kom russerne og innførte kyrillisk. I 1927 fulgte en kort periode med det latinske alfabetet, før Stalin innførte det kyrilliske alfabetet igjen i 1940. I dag er kasakhisk eller kasakspråk sammen med russisk offisielt språk i Kasakhstan. Språket brukes også i en region i Xinjiang i Kina, og i deler av Mongolia.
Religionen er tradisjonelt muslimsk, men religionen ble sterkt svekket under russisk innflytelse, spesielt under kommunismen. Etter kommunismens fall er det imidlertid gjort forsøk på revitalisere islam og de religiøse institusjoner.
Yponomeutoidea

Utseende

Små til middelsstore (vingespenn 6 – 30 mm), relativt slanke møll. Antennene er trådformede og forholdsvis lange. Forvingene er avlange, mange arter er grå eller brune men noen kan være ganske fargerike, med metalliske flekker eller bånd. Bakvingene er vanligvis bleke på farge, og varierer fra ganske brede til svært smale. Beina er vanligvis temmelig lange og har markerte sporer. Hos mange grupper har larvene såkalt hypermetamorfose, dvs. at de yngste larvestadiene er vesentlig forskjellige fra de eldre.
Gaffelgränd

Gaffelgränd er et smug i Gamla stan i Stockholm. Smuget ble til på 1630-tallet, etter at utbyggingen av Skeppsbron startet.

Historikk

Gaffelgränd ble anlagt i forbindelse med at man begynte å oppføre Skeppsbrons bebyggelse etter 1630-tallet. Tidligere fantes det to mindre parallelle smug, Pelikansgränd og Lilla Hoparegränd som sluttet ved den østre bymuren. Disse ble ikke forlenget ned mot Skeppsbron, de ble i stedet ført sammen til Gaffelgränd øst for Callisto-kvartalet.
Navnets bakgrunn er uklart. Både Gaffelgränden og gafwel gränden forekommer på kart fra 1720-tallet. Gatenavnet kan stamme fra gränden vid gaveln. Med gaveln menes da de nye bygningene ved Skeppsbron som ble bygd med høye gavler på begge sider av smuget. En annen forklaring til navnet kan være at smuget deler seg som en eldre type gaffel med to spisser i Lilla Hoparegränd respektive Pelikansgränd og at Gaffelgränd er skaftet.
Smugets sørside utgjøres av Brandenburgska huset som ligger i Glaucus-kvartalet og på nordsiden ligger Schönska huset i Luna-kvartalet. Ved Gaffelgränd 1 ble Stockholms sjömanshus, som var Sveriges første, oppført i 1748. På fasaden mot Gaffelgränd finnes en minnetavle med inskripsjonen STOCKHOLMS SIÖMANSHUS 1788.
Selenophanes

Utseende

Store, brune sommerfugler med brede vinger. Forvingens ytterkant er gjerne litt innbuktet. Oversiden er mørkbrun med brunoransje bånd på begge vingepar.

Levevis

Uglesommerfuglene unngår solskinn, dels ved å holde seg inne i den tette skogen og dels ved å fly på ettermiddags- og kveldstid da det gjerne er overskyet og skumt.
Larvene til denne slekten lever på ulike gress (Poaceae).
Ufficio Zero

Ufficio Zero er en tidliigere Linuxdistribusjon fra Italia som var basert på Ubuntu. Distribusjonen var en LiveDistro, var fullestendig oversatt til italiensk og var tilpasset brukere som var nye og uerfarne brukere. Distribusjonen var beregnet på kontormiljøer.
Distribusjonen støttet plattformen i386. Den benyttet skrivebordsmiljøet GNOME.
Versjon 0.5 ble lansert 16. juni 2005. Versjon 0.8 ble lansert 26. oktober 2006.
Bodträskfors

Bodträskfors er et småsted i Boden kommune i Norrbottens län i landskapet Norrbotten i Sverige. I 2005 var Bodträskfors regnet som et tettsted, og hadde da 205 innbyggere, men i 2010 var innbyggertallet sunket under 200, som er grensen for å regnes som tettsted i Sverige.
Slaget ved Bråvalla

Slaget ved Bråvalla omtales i skriftlige kilder fra middelalderen. Det er tvilsomt både om slaget noensinne fant sted, og hvorvidt noen av de omtalte personene som skal ha deltatt, i det hele tatt har eksistert. Ifølge sagaene skulle slaget ha funnet sted i nærheten av Bråviken i Østergøtland. Kildene er imidlertid for svake til at man kan fastslå den eventuelle virkelighetsbakgrunnen.
Slaget ved Bråvalla omtales i flere kilder: i islendingesagaene Hervors saga og Sogobrut af nockrum fornkongurum samt i Saxos danske historie Gesta Danorum. I tidligere forskning er slaget plassert i Småland, men i Hervars saga omtales stedet som «Brávelli í eystra Gautlandi» og i 'Sogobrut af Nockorum' skal slaget ha stått «like sør for Kolmården, der det heter Bråvik». Saxo avslutter dessuten beskrivelsen av slaget med ordene «Og slik ender Bråvikens krig» (Et hic quidem belli Brawici finis).
Slaget stod mellom vestgøtenes konge Sigurd Ring og danenes og østgøtenes konge Harald Hildetand. Harald hadde tatt over sveariket etter morfaren Ivar Vidfamne, men regjerte over Danmark og Østergøtland, mens lydkongen Sigurd Ring hersket over Svitjod og Västergötland. Harald var åpenbart ikke fornøyd med Sigurds styre, og utrustet derfor en flåte med krigere og satte kursen mot Svitjod. Sigurd Ring vant slaget og dermed selvstendighet for Svearike.